এবার তোর মরা গাঙে বান এসেছে

এবার তোর মরা গাঙে বান এসেছে একটি রবীন্দ্রসঙ্গীত। এটি একটি দেশাত্মবোধক গান। এটি ১৯০৫ খ্রিষ্টাব্দে (১৩১২ বঙ্গাব্দ) রচিত। এটির স্বরলিপিকার হলেন ইন্দিরা দেবী চৌধুরাণী। রবীন্দ্রনাথ ঠাকুর জীবিতকালে তাঁর স্বরচিত যে গানগুলো গ্রামোফোনে রেকর্ড করেছিলেন সেগুলোর মধ্যে এটি অন্যতম।রেকর্ডে কবিকণ্ঠ", রবীন্দ্ররচনাভিধান, ১৭শ খণ্ড, পৃ. ৩৭-৩৯

 গানের কথা 
এবার তোর   মরা গাঙে বান এসেছে,     'জয় মা' ব'লে ভাসা তরী ॥

ওরে রে     ওরে মাঝি, কোথায় মাঝি,    প্রাণপণে, ভাই, ডাক দে আজি--

    তোরা  সবাই মিলে বৈঠা নে রে,           খুলে ফেল্‌ সব দড়াদড়ি ॥

    দিনে দিনে বাড়ল দেনা,   ও ভাই,   করলি নে কেউ বেচা কেনা--

                  হাতে নাই রে কড়া কড়ি।

    ঘাটে বাঁধা দিন গেল রে,     মুখ দেখাবি কেমন ক'রে--

             ওরে,   দে খুলে দে,   পাল তুলে দে,   যা হয় হবে বাঁচি মরি ॥
 আরও দেখুন 
 রবীন্দ্রনাথ ঠাকুরের রেকর্ডকৃত গান ও কবিতার তালিকা

 তথ্যসূত্র 

 বহিঃসংযোগ 

 গানটির স্বরলিপি

বিষয়শ্রেণী:রবীন্দ্রসঙ্গীত
বিষয়শ্রেণী:রবীন্দ্রনাথ ঠাকুর রচিত গান
বিষয়শ্রেণী:বাংলা ভাষার গান
বিষয়শ্রেণী:বাংলা দেশাত্মবোধক গান